99. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.Γ.33148/2767/79 της 24 Ιαν./1 Φεβρ. 1980 (ΦΕΚ Δ΄ 61) Περί καθορισμού της χρήσεως των χώρων των προοριζομένων δι' ανέγερσιν σχολικών κτιρίων και δι' ανέγερσιν μη κοινωφελών κτιρίων Έχοντας υπ' όψει: 1.Τας διατάξεις του από 17.7.1923 Ν.Δ/τος "περί σχεδίων πόλεων κλπ" ως μεταγενεστέρως ετροποποιήθησαν και συνεπληρώθησαν και ειδικώτερον του άρθρ. 29. 2.Τας διατάξεις της παρ. 2 του άρθρ. 4 του Νόμ. 622/1977 "περί εισπράξεως υπό του Δημοσίου Ταμείου των δια την έκδοσιν οικοδομικών αδειών καταβαλλομένων φόρων κλπ.". 3.Την υπ' αριθ. ΕΔ2α/04/20/Φ.Θ.2.1.1./1979 κοινήν απόφασιν του Πρωθυπουργού και Υπουργού Δημοσίων Έργων "περί αντικαταστάσεως της υπ' αριθ. ΕΔ2α/04/59/Φ.Θ.2.1.1./1978 αποφάσεως" περί μεταβιβάσεως αρμοδιοτήτων του Υπουργού Δημοσίων Έργων εις τον Υφυπουργόν του αυτού Υπουργείου". 4.Την υπ' αριθ. 69/1980 γνωμοδότησιν του Συμβουλίου Δημοσίων Έργων (Τμήμα Οικισμού), αποφασίζομεν: Οι χώροι κάτω των τεσσάρων στρεμμάτων, οι κείμενοι εντός σχεδίων πόλεων ή οικισμών νομίμως υφισταμένων προ του έτους 1923, οι χαρακτηρισθέντες δια Π.Δ/των ή αποφάσεων του Υπουργού Δημοσίων Έργων ως κατάλληλοι δια την ανέγερσιν σχολικών κτιρίων δημοσίας Εκπαιδεύσεως πάσης βαθμίδος πλην της ανωτέρας και ανωτάτης, επιτρέπεται να χρησιμοποιηθούν και δια την ανέγερσιν μη κοινωφελών κτιρίων. Επί των χώρων τούτων κατά την ανέγερσιν των μη κοινωφελών κτιρίων εφαρμόζονται οι όροι και περιορισμοί δομήσεως (ελάχιστα όρια αρτιότητος, προκήπια, κλπ.) της περιοχής. Σελ. 294,436 Τεύχος 726-Σελ. 22 23.Δ.α.99 Σχέδια Πόλεων 